गुराँस फुल्दा एक याममा मात्र आउने पर्यटकलाई वर्षैभरी आकर्षित गर्न स्थानीयवासीले वसन्तपुर बजारको मुख्य चौकमै लालीगुराँस स्तम्भ निर्माण गरेका छन् । पर्यटकलाई जुनसुकै बेला आए पनि फुलिरहेको रातो गुराँसको फूल देखाउन स्तम्भ निर्माण गरिएको स्थानीय अगुवा तथा पर्यटन विकास तथा प्रवद्र्धन समितिका महासचिव लक्ष्मण तिवारीले बताउनुभयो । सो स्तम्भलाई रातको समयमा पनि फुलिरहेको देखाउन स्तम्भसँगै बत्तीको पनि व्यवस्था गरिएको छ ।
